Δημήτριος Κουσελάς

Ο **Δημήτρης Κουσελάς** (Κυπαρισσία, 24 Μαϊου 1955) είναι Έλληνας συνδικαλιστής και πολιτικός. Ήταν πρόεδρος της Ο.Τ.Ο.Ε. από το 1993 έως το 2004 και βουλευτής Μεσσηνίας του ΠΑΣΟΚ - ΚΙΝΑΛ από το 2004 έως το 2012.

## Βιογραφικά στοιχεία
Ο Δημήτρης Κουσελάς γεννήθηκε στην Κυπαρισσία το 1955 από γονείς αγρότες. Ο πατέρας του καταγόταν από τη Μάνη. Είναι παντρεμένος με τη Βάγια Κανάβα και έχουν ένα γιό, τον Ηλία. Αριστούχος του Γυμνασίου της Κυπαρισσίας, σπούδασε πολιτικές επιστήμες στο Πάντειο Πανεπιστήμιο και συνέχισε τις σπουδές στα Νομικά στο Πανεπιστήμιο Αθηνών, εργαζόμενος παράλληλα. Το 1979 κατατάχθηκε στην Πολεμική Αεροπορία και υπηρέτησε τη στρατιωτική του θητεία ως έφεδρος Ανθυποσμηναγός. Συμμετείχε από νωρίς στο αντιδικτατορικό φοιτητικό κίνημα και στην εξέγερση του Πολυτεχνείου από τις γραμμές του ΠΑΚ. Εργάστηκε ως τραπεζοϋπάλληλος στην Εθνική Τράπεζα από το 1981.

### Συνδικαλιστική δράση
Διατέλεσε μέλος της Διοίκησης της Ομοσπονδίας Τραπεζοϋπαλληλικών Οργανώσεων Ελλάδος (ΟΤΟΕ) από το 1983, Γενικός Γραμματέας του Συλλόγου Εργαζομένων Εθνικής Τράπεζας (ΣΥΕΤΕ) (1986-1990) και Πρόεδρος του ιδίου Συλλόγου (1990-1993). Εξελέγη Πρόεδρος της ΟΤΟΕ το 1993, επανεκλεγόμενος για 4 συνεχόμενες θητείες μέχρι το 2004, καθώς και μέλος της Διοίκησης και της Εκτελεστικής Επιτροπής της ΓΣΕΕ (1995-2004).

Στη μακρά θητεία του ως Πρόεδρος της ΟΤΟΕ και εκλεγμένος εκπρόσωπος των 65.000 εργαζομένων του τραπεζικού κλάδου, εργάστηκε για:

• Σύγχρονες και υπεύθυνες τραπεζικές πρακτικές, χωρίς πανωτόκια και «ψιλά γράμματα»

• Δίκαιη κοινωνία, με ανάπτυξη, αναδιανομή του εισοδήματος, ισχυρό κοινωνικό κράτος και φορολογική δικαιοσύνη

• Την ειρήνη τη φιλία, συνεργασία και αλληλεγγύη στα Βαλκάνια.

Στα πλαίσια αυτά, πέτυχε:

• εργασιακούς θεσμούς προστασίας της απασχόλησης, των ίσων ευκαιριών ανδρών-γυναικών, της ασφάλειας στην εργασία

• την επαναπρόσληψη απολυμένων της περιόδου 1990-1993,

• την αποκατάσταση των εργασιακών και ασφαλιστικών δικαιωμάτων που είχαν καταργηθεί από την κυβέρνηση Μητσοτάκη

• την βελτίωση κοινωνικών παροχών

• τη μείωση του χρόνου εργασίας από 38 ώρες και 20΄στις 37 ‘ωρες την εβδομάδα για τον τραπεζικό κλάδο

• την αναμόρφωση και την ενίσχυση του Ενιαίου Μισθολογίου του τραπεζικού κλάδου.
### Πολιτική σταδιοδρομία
Στενός συνεργάτης και φίλος του Γιώργου Γεννηματά, υπηρέτησε το όραμά του με την ενεργό συμμετοχή του στους κοινωνικούς αγώνες, με την πλούσια αρθρογραφία του στον Αθηναϊκό και στον Μεσσηνιακό Τύπο, καθώς και σε εξειδικευμένα οικονομικά περιοδικά.

Έγινε μέλος του ΠΑΣΟΚ από την ίδρυσή του. Διατέλεσε Γραμματέας Νομαρχιακής Επιτροπής (1980-1984), μέλος της Κεντρικής Επιτροπής του ΠΑΣΟΚ από το 1994, αναπληρωτής Γραμματέας του τομέα Συνδικαλιστικού, μέλος της Επιτροπής Καταστατικού και Δεοντολογίας και του Εθνικού Συμβουλίου του κόμματος.

Υπήρξε επί σειρά ετών μέλος Δ.Σ. της Εθνικής Ασφαλιστικής, μέλος Δ.Σ. του Εκπαιδευτικού Κέντρου της Εθνικής Τράπεζας, του Εθνικού Κέντρου Ευρωπαϊκών Μελετών (ΕΚΕΜ), καθώς και μέλος Δ.Σ. της Πολιτιστικής Ολυμπιάδας.

Στις Ευρωεκλογές του 1999 ήταν υποψήφιος με το ευρωψηφοδέλτιο του ΠΑΣΟΚ, σε τιμητική θέση. Εκλέχθηκε πρώτος σε ψήφους βουλευτής Μεσσηνίας του ΠΑΣΟΚ τον Μάρτιο του 2004. Επανεκλέχθηκε τον Σεπτέμβριο του 2007, καταλαμβάνοντας τη μοναδική έδρα του ΠΑΣΟΚ στον Νομό Μεσσηνίας. Το 2009 εκλέχθηκε για τρίτη συνεχή φορά βουλευτής, καταλαμβάνοντας την πρώτη θέση.

Τον Οκτώβριο του 2009 εξελέγη μέλος του Πολιτικού Συμβουλίου του ΠΑΣΟΚ. Διετέλεσε αντιπρόεδρος της Διαρκούς Επιτροπής Οικονομικών Υποθέσεων της Βουλής και εισηγητής του ΚΤΕ Οικονομίας του ΠΑΣΟΚ. Στον ανασχηματισμό της 7ης Σεπτεμβρίου 2010 επελέγη από τον τότε πρωθυπουργό, Γεώργιο Α. Παπανδρέου, ως υφυπουργός Οικονομικών. Από τη θέση αυτή εισηγήθηκε νομοσχέδια και μέτρα που στόχευαν στην καταπολέμηση της φοροδιαφυγής, την ανάπτυξη της χώρας, την ανακούφιση των ασθενέστερων καθώς και την επίλυση σοβαρών προβλημάτων που αφορούσαν το νομό Μεσσηνίας.

Πιο συγκεκριμένα με το Ν 3943/2011 για πρώτη φορά ψηφίστηκαν:

•    Εθνικός σχεδιασμός καταπολέμησης της φοροδιαφυγής, με 3ετές επιχειρησιακό πρόγραμμα.

•    Ο θεσμός του οικονομικού εισαγγελέα .

•    Αυτόφωρο και αυστηροποίηση των ποινών για τους μεγαλοφοροφυγάδες, κλείσιμο καταστημάτων που φοροδιαφεύγουν.

•    Θέσπιση της Κάρτας αποδείξεων, •Αναδιάρθρωση του ΣΔΟΕ και των ελεγκτικών υπηρεσιών.

•    Υπηρεσία Εσωτερικών Υποθέσεων στο Υπ.Οικονομικών

•    Νέος θεσμός φορολογικής διαιτησίας!

Επί της θητείας του θεσμοθετήθηκε η δημοσιοποίηση της λίστας οφειλετών Δημοσίου με ληξιπρόθεσμα χρέη άνω των 150.000 ευρώ. Προχώρησε σε μείωση του συντελεστή ΦΠΑ στα ξενοδοχεία-τουριστικά καταλύματα από 13% σε 6,5%.

Διατήρησε σε λειτουργία το Νοσοκομείο Κυπαρισσίας, την Διεύθυνση Αγροτικής Ανάπτυξης και το τελωνείο Κυπαρισσίας όταν οι εκάστοτε κυβερνήσεις στόχευαν στο κλείσιμο τους!

Το Νοσοκομείο Κυπαρισσίας, όχι μόνο δεν έκλεισε αλλά ενισχύθηκε, το νοσοκομείο Καλαμάτας αναβαθμίστηκε μέσα από την συνεχή στήριξη και συνεργασία με τον Διοικητή του Γ. Μπέζο!

Επίσης προχώρησε η έγκριση σκοπιμότητας κατασκευής του κέντρου υγείας Αιπειας με 1.100.000 ευρώ!

Ως υφυπουργός οικονομικών πέτυχε μέσα από το ΕΣΠΑ τη χρηματοδότηση του έργου Παραδείσια - Τσάκωνα με 58 εκ ευρώ και της τοξωτής γέφυρας!

Με πρωτοβουλίες του ως Βουλευτή Μεσσηνίας και στελέχους του ΠΑΣΟΚ:

•    Επιλύθηκε το ιδιοκτησιακό καθεστώς της Μάνης,εντάχθηκαν στο ΕΣΠΑ το λιμάνι της Κυπαρισσίας,ο βιολογικός καθαρισμός Κυπαρισσίας κ κατασκευάστηκε το κολυμβητήριο..

•    Ήταν ο πρώτος πολιτικός που από το 2000 ξεκίνησε τον αγώνα για την έλευση του φυσικού αερίου στην Πελοπόννησο, την Μεγαλόπολη κ την Μεσσηνία.

•    Αγωνίστηκε με συνέπεια και συνέχεια για την κατασκευή του Εθνικού δρόμου Τρίπολης-Καλαμάτας και της Ιόνιας οδού Πάτρα-Πύργος-Καλόνερο -Τσάκωνα..

Το έργο του και η προσφορά του συνολικά φαίνονται στο site:  

Στις εκλογές της 6ης Μαΐου 2012 δεν εκλέχθηκε βουλευτής. Επέστρεψε στην ΕΤΕ και έγινε πρόεδρος του Εκπαιδευτικού κέντρου (ΕΚΕΤΕ Α.Ε) και της ΕΚΤΕΝΕΠΟΛ μέχρι της αποχωρήσεως του στο τέλος του 2018.

## Παραπομπές


## Εξωτερικές συνδέσεις
* Επίσημη ιστοσελίδα
* vouliwatch.gr

Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Βουλευτές Μεσσηνίας
Κατηγορία:Έλληνες συνδικαλιστές
Κατηγορία:Απόφοιτοι του Παντείου Πανεπιστημίου